
Nr. 4762/20.01.2023
REFERAT DE APROBARE
a proiectului de hotărâre privind aprobarea rețelei scolare a unităţilor de învăţământ preuniversitar de stat de pe raza comunei Cornetu, judeţul Ilfov, cu structurile aferente, 

pentru anul școlar 2023-2024
I. Proiectul de hotărâre iniţiat, având ca obiect aprobarea rețelei şcolare a unităţilor de învăţământ preuniversitar de stat de pe raza comunei Cornetu, judeţul Ilfov, cu structurile aferente, pentru anul școlar 2023-2024 are ca temei legal art. 61 alin. (1) lit. a),  alin. (2) şi (5) din Legea nr. 1/2011 a educatiei nationale, cu modificarile si completarile ulterioare, care stipulează următoarele:

- „Reţeaua şcolară este formată din totalitatea unităţilor de învăţământ acreditate, respectiv autorizate să funcționeze provizoriu”;

- “Reţeaua şcolară a unităţilor de învăţământ de stat şi particular preuniversitar se organizează de către autorităţile administraţiei publice locale, cu avizul conform al inspectoratelor şcolare”;

- “Reţeaua şcolară a unităţilor de învăţământ se dă publicităţii la începutul fiecărui an, pentru anul şcolar următor. Cifra de şcolarizare pentru învăţământul de stat se aprobă prin hotărâre a Guvernului, cu cel puţin 6 luni înainte de începerea anului şcolar.” 
II. De asemenea, sunt incidente şi prevederile Ordinul ministrului educaţiei nr. 6.217 din 9 noiembrie 2022 de aprobare a Metodologiei privind fundamentarea cifrei de şcolarizare pentru învăţământul preuniversitar de stat, evidenţa efectivelor de antepreşcolari/preşcolari şi elevi şcolarizaţi în unităţile de învăţământ particular, precum şi emiterea avizului conform în vederea organizării reţelei unităţilor de învăţământ preuniversitar pentru anul şcolar 2023-2024.

Astfel, la art. 26 din Metodologie se prevede că
″(1) Organizarea reţelei şcolare a unităţilor de învăţământ preuniversitar de stat şi particular se realizează prin hotărâre a consiliului local sau a consiliului judeţean, cu avizul conform al inspectoratului şcolar/Ministerului Educaţiei.

(2) Obţinerea avizului conform este obligatorie, lipsa acestuia atrăgând nulitatea hotărârii consiliului local sau, după caz, a consiliului judeţean, prin care este organizată reţeaua şcolară.

(3) Organizarea reţelei şcolare se realizează, în ordine, cu respectarea următoarelor etape:

a) realizarea proiectului de reţea şcolară de către autoritatea administraţiei publice locale/consiliul judeţean;

b) transmiterea proiectului de reţea şcolară, însoţit de un raport argumentativ privind structura reţelei şcolare propuse să funcţioneze în anul şcolar următor, realizat de către consiliul local/consiliul judeţean, de către primar/preşedintele consiliului judeţean, către inspectoratul şcolar/Ministerul Educaţiei, cu solicitarea de emitere a avizului conform, potrivit prevederilor legale;

c) transmiterea către autorităţile administraţiei publice locale (primarul şi consiliul local, respectiv preşedintele consiliului judeţean şi consiliul judeţean) a listei unităţilor de învăţământ pentru care se acordă aviz conform, precum şi a listei unităţilor de învăţământ pentru care nu se acordă aviz conform (însoţită de un raport care conţine motivele neacordării avizului conform şi propuneri privind organizarea acestora);

d) aprobarea, prin hotărâre a consiliului local sau, după caz, a consiliului judeţean, a reţelei şcolare, pe baza avizului conform al inspectoratului şcolar/Ministerului Educaţiei.″

IV. Având în vedere faptul că cerinţele anterior prezentate au fost îndeplinite, 

Luând în considerare faptul că Inspectoratul Şcolar al Judeţului Ilfov, prin adresa nr. 23 din 04.01.2023, înregistrată la Primăria comunei Cornetu, judeţul Ilfov sub nr. 14726 din 19.01.2023, a comunicat Decizia Inspectoratului Şcolar Ilfov nr. 1407/22.12.2022 privind aprobarea reţelei şcolare şi acordarea avizului conform pentru unităţile de preuniversitar de stat care vor funcţiona pe raza comunei Cornetu, judeţul Ilfov în anul şcolar 2023 – 2024,

Că prin aceeaşi adresă a solicitat ca, până la data de 28.02.2023, să se transmită către inspectorat Hotărârea Consiliului Local al comunei Cornetu, judeţul Ilfov privind aprobarea reţelei şcolare în această unitate administrativ-teritorială, pentru anul şcolar 2023 – 2024, în baza avizului conform acordat, 

Prezint spre dezbatere şi aprobare proiectul de hotărâre privind aprobarea rețelei scolare a unităţilor de învăţământ preuniversitar de stat de pe raza comunei Cornetu, judeţul Ilfov, cu structurile aferente, pentru anul școlar 2023-2024.

